102. ΑΠΟΦΑΣΗ  ΥΠΟΥΡΓΩΝ ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ  Αριθ. 2/52948/A0024 της 11 Ιουλ.-29 Αυγ.2000 (ΦΕΚ Β΄1062) Διατήρηση των εκτός προϋπολογισμού ειδικών λογαριασμών με τίτλο "Ειδικοί Λογαριασμοί Κεφαλαίου Λιμενικής Αστυνομίας. Έχοντας υπόψη τις διατάξεις: 1. Του Ν. 1646/1951 "Περί κυρώσεως και συμπληρώσεως του ΑΝ 1500/1950 "Περί ρυθμίσεως των εκτός Δημ. Ληψοδοσίας ειδικών λογ/σμών" 2. Του άρθρου 29 Α του Ν.1558/1985 (ΦΕΚ137/Α/1985) όπως συμπληρώθηκε με το άρθρο 27 του Ν.2081/1992 (ΦΕΚ 154/Α/1992) και αντικαταστάθηκε με το άρθρο 1 του Ν.2469/1997 (ΦΕΚ 38/Α/1997) «Περί περιορισμού και βελτίωσης της αποτελεσματικότητας των κρατικών δαπανών» 3. Του Ν. 2216/1994 όπως ισχύει κάθε φορά 4. Του άρθρου 60 του Ν.2362/1995 "Περί Δημοσίου Λογιστικού κ.λπ.". 5. Του Ν.2771/1999 (ΦΕΚ.280/Α/1999) "Περί Ειδικών Λογ/σμών και άλλες διατάξεις". 6. Του άρθρου 11 του Ν. 2743/1999 "Πλοία αναψυχής και άλλες διατάξεις". 7. Του άρθρου 37α του Ν.Δ. 187/1973 "Περί ΚΔ.Ν.Δ." που προστέθηκε με το άρθρο 9 του Ν. 2329/1995 "Ρύθμιση θεμάτων προσωπικού Λ. Σ. και άλλες διατάξεις" 8. Την αρίθμ. 3131.4/3/95/24.11.1995 απόφαση Υ.Ε.Ν. «Τήρηση Ειδικού Λογαριασμού Κεφαλαίου Λιμενικής Αστυνομίας, ρύθμιση θεμάτων είσπραξης, διαχείρησης τελών και γενικά της λειτουργίας του». 9. Την αρίθμ. 3131.4/1/99/25.10.1999 απόφαση Υ.Ε.Ν. "Καθορισμός τελών διάθεσης αδειών που προβλέπονται από τους Γενικούς η Ειδικούς Κανονισμούς Λιμένα και λοιπές κείμενες διατάξεις αρμοδιότητος του Υπουργείου Εμπορικής Ναυτιλίας". 10. Την αριθμ. 1039386/ 441/Α0006/21.4.2000 (ΦΕΚ571/ Β/ 21.4.2000) Κοινή απόφαση του Πρωθυπουργού και του Υπουργού Οικ/κών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών" 11. Την ανάγκη τροποποίησης και συμπλήρωσης του κανονιστικού πλαισίου ώστε οι Ειδικοί Λογαριασμοί Κεφαλαίου Λιμενικής Αστυνομίας των Λιμενικών Αρχών να λειτουργούν κάτω από καθεστώς αρτιότερης οργάνωσης, πλήρους διαφάνειας και στενότερης παρακολούθησης όσον αφορά κυρίως τις δαπάνες που καλύπτουν. 12. Το γεγονός ότι με την έκδοση της απόφασης αυτής δεν προκαλείται δαπάνη στον Κρατικό Προϋπολογισμό, αποφασίζουμε: 1. Την διατήρηση σε ισχύ των εκτός προϋπολογισμού ειδικών λογαριασμών με τίτλο "Ειδικοί Λογαριασμοί Κεφαλαίου Λιμενικής Αστυνομίας" που προβλέπονται από το άρθρο 37α του Ν.Δ. 187/1973 όπως συμπληρώθηκε με το άρθρο 9 του Ν. 2329/1995 οι οποίοι τηρούνται στην έδρα κάθε Λιμενικής Αρχής (Κενρικά Λιμεναρχεία, Λιμεναρχεία, Υπολιμεναρχεία) σύμφωνα με την αριθμ. 3131.4/ 3/ 95/ 24.11.1995 απόφαση του υπουργού Εμπορικής Ναυτιλίας. 2. Οι ανωτέρω ειδικοί λογαριασμοί δημόσιας διαχείρισης των Λιμενικών Αρχών τελούν υπό την εποπτεία της Διεύθυνσης Λιμενικής Αστυνομίας του Υ.Ε.Ν. σύμφωνα με τα προβλεπόμενα στην παράγραφο 5.14 της με αριθμ. 3131.4/3/95/24.11.1995 απόφασης ΥΕΝ. 3. Η κάλυψη των ομοειδών του Κρατικού Προϋπολογισμού δαπανών που προβλέπονται για τους ειδικούς Λογαριασμούς Κεφαλαίου Λιμενικής Αστυνομίας στην αριθμ. 3131.4/3/24.11.1995 απόφαση Υ.Ε.Ν., θα γίνεται εφόσον οι δαπάνες αυτές δεν μπορούν να καλυφθούν από πιστώσεις του Κρατικού Προϋπολογισμού 4. Εγκρίνεται η μεταφορά πιστώσεων από τον Ειδικό Λογαριασμό Κεφαλαίου Λιμενικής Αστυνομίας μίας Λιμενικής Αρχής της παραγράφου 1 σε αντίστοιχο ειδικό λογαριασμό άλλης λιμενικής αρχής, της ιδίας παραγράφου, για την αντιμετώπιση σχετικών δαπανών της λιμενικής αρχής η του ΥΕΝ κατά τα οριζόμενα στην σριθμ. 3131.4/ 3/ 95/ 24.11.1995 απόφαση του Υ.Ε.Ν. 5. Τα διαχειριστικά όργανα των ανωτέρω Ειδικών Λογαριασμών συντάσσουν κάθε έτος Προϋπολογισμό σύμφωνα με σχετική εγκύκλιο του Υπουργείου Οικονομικών καθώς και Απολογισμό, οι οποίοι συνυποβάλλονται προς έγκριση και αξιολόγηση στο Υπουργείο Οικονομικών (Γενικό Λογιστήριο του Κράτους) ταυτόχρονα με τον Προϋπολογισμό του Φορέα που εποπτεύει τους Ειδικούς  Λογαριασμούς και   υπόκεινται   στους  προβλεπόμενους δημοσιονομικούς ελέγχους. Η μη έγκαιρη υποβολή τους εντός των προθεσμιών που θέτει το Γενικό Λογιστήριο του Κράτους αναστέλλει αυτομάτως τη λειτουργία του Λογαριασμού. 6. Η παρούσα ισχύει από την δημοσίευσή της στην εφημερίδα της Κυβέρνησης. 